Аказалася, што людзі старэйшага пакалення добра памятаюць усю яе сям’ю. Глеб Анціпавіч Краўчанкаў — франтавік, служыў у Міністэрстве дзяржаўнай бяспекі, у Магілёўцах працаваў участковым. Мама Галіны Паўлаўны, якая страціла падчас вайны мужа і сына, прыехала ў Магілёўцы ўслед за дачкой — адзінай роднай душой. Настаўніцу матэматыкі Міру Паўлаўну Судзілоўскую і сёння ўзгадваюць у Магілёўцах: яна дадаткова займалася з вучнямі, давала дзецям трывалыя веды. А яшчэ ніколі не здымала чорную хустку, да апошніх сваіх дзён насіла жалобнае адзенне.